El Mario Monreal acull el concert en família ‘Desconchertantes’ dels Violincheli Brothers
12 de novembre 2020

  

![](/media/bnvjyy0s/80c_desconchertantes.jpg)  
  

El Centre Cultural Mario Monreal acollirà dissabte, 14 de novembre, a partir de les 19.30 hores el concert en família Desconchertantes, una aproximació a la música protagonitzada per dos jóvens germans de 12 i 14 anys. L'entrada per a gaudir d’este espectacle és gratuïta i cal reservar-la a través de [Servientradas​](https://www.servientradas.com/espectaculo/AYUNTAMIENTO_DE_SAGUNTO/3/desconchertantes-violincheli-brothers.html), ja que per mesures de seguretat sanitàries l'aforament serà limitat. Esta actuació forma part de la programació trimestral de la Regidoria de Cultura de l'Ajuntament de Sagunt.

  

Alejandro i Pablo Turlo amb violoncel i violí en mà respectivament i també amb piano a 4 mans, ens conviden amb el seu espectacle a un recorregut per una selecció de peces musicals de tots els temps, oferint una nova i personal mirada tant des de l'arranjament musical com per l'entretinguda i creativa posada en escena. 

  

Amb una formació fonamentalment clàssica, en este cas els [Violincheli Brothers](https://www.youtube.com/watch?v=RgNwlqh2J8g) alternen amb altres estils i gèneres enriquint tot el repertori que inclou gèneres populars, des de Bach, Vivaldi o Mozart fins a Django Reinhardt, Paco de Lucía o Queen, incloent a més algunes composicions pròpies del duo on s'aprecia el versàtil i imaginatiu talent d'estos joveníssims artistes.

  

​

*   [](http://www.facebook.com/sharer.php?u=https://aytosagunto.es/va/actualitat/el-mario-monreal-acull-el-concert-en-familia-desconchertantes-dels-violincheli-brothers/ "Facebook")
*   [](http://twitter.com/share?url=https://aytosagunto.es/va/actualitat/el-mario-monreal-acull-el-concert-en-familia-desconchertantes-dels-violincheli-brothers/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mario-monreal-acull-el-concert-en-familia-desconchertantes-dels-violincheli-brothers/ "Linked In")
*   [](mailto:?body=https://aytosagunto.es/va/actualitat/el-mario-monreal-acull-el-concert-en-familia-desconchertantes-dels-violincheli-brothers/)